УТВЪРЖДАВАМ:..............................................
							ТАНЯ ПЕТРОВА - ДИРЕКТОР



П Р А В И Л Н И К 
ЗА УЧЕНИЧЕСКАТА УНИФОРМА В 
ЧАСТНО УЧИЛИЩЕ „ПИТАГОР“ - ВАРНА
за учебната 2026/27 година








ГРАД ВАРНА
ОБЩИНА ВАРНА
РАЙОН „ПРИМОРСКИ“
Настоящият правилник е приет от Педагогическия съвет, с Протокол № ….../…………….. и е утвърден със Заповед на директора №………………………

Чл. 1.  Новата ученическата униформа в ЧУ „Питагор“ - Варна е въведена през учебната 2026/2027 година с решение на Педагогическия съвет и след допитване до родителите, извършено с анкета.

Чл. 2. Ученическата  униформа е ЗАДЪЛЖИТЕЛЕН елемент от облеклото на учениците от ЧУ „Питагор“ - Варна. Униформата е символ на училището и всеки елемент от нея е с логото на ЧУ "Питагор" - Варна. 
Униформата е символ за принадлежността към дадена общност, в случая – училището. Униформата обвързва ученика с неговите задължения като такъв. Носенето на училищна униформа утвърждава училищната култура и е част от Институционалните политики за подкрепа на гражданското, здравното, екологичното и интеркултурно образование,  насочени към изграждане и поддържане на демократична училищна организационна култура, която насърчава спазването на споделени правила, процедури, традиции и колективни ценности.
Униформата се носи задължително през цялата учебна година, както и за тържественото откриване и закриване на учебната година, за официални празници, патронен празник на училището, участие в състезания и представителни инициативи, както и при пътувания в страната и чужбина.

Чл. 3. Ученическата униформа е ежедневна и официална.
ЕЖЕДНЕВНАТА униформа включва:
· Тениска с къс ръкав – бяла, резеда, тъмносиня
· Блуза с дълъг ръкав – резеда, тъмносиня,
· Суитшърт,
· Спортен панталон трико – за ПГ, ПУК.
Разрешава се носенето на други дебели панталони (тъмносини и черни).

ОФИЦИАЛНАТА  униформа включва:
· Бяла риза за момче/момиче,
· Сукман с коланче трико/каре – за 1,
· Сукман с волани – за ПУК,
· Панталон дълъг спортен за момче/момиче,
· Пола каре „прегърни ме“, пола тъмносиня с карирани плохи,
· Сако за момче/момиче.

При официални празници, откриване и закриване на учебната година, патронен празник на училището, участие в състезания и представителни инициативи учениците биха могли да бъдат облечени в:
- Момичета – бяла риза, пола или сукман от официалната униформа;
- Момчета – бяла риза, панталон дълъг спортен от официалната униформа,
   или да ползват артикули от униформа от предходни години.


Чл. 4. Възможно е да бъдат носени и допълнителни артикули  от колекцията на училищната униформа:
1. Пуловер плетен
2. Панталон 3/ 4
3. Елек
4. Сатенена лента каре за момичета
5. Фишу за момичета
6. Вратовръзка за момчета
7. 3/4 чорапи за момичета
8. Къси чорапи за момичета/момчета.

Чл. 5. Закупуването на допълнителни артикули от униформата е по преценка на родителите.
Чл. 6. Препоръчва се на всички униформени дрехи да бъдат поставени на скрито място инициалите на ученика с цел разпознаването им при необходимост.
Чл. 7. Не се разрешава преобличането в училище и смяна на униформеното облекло с цивилно.
Чл. 8. Идването на училище в неуниформено облекло се счита за нарушение на училищния правилник. Като последица от това е възможно ученикът да не бъде допуснат до учебни занятия или да бъде отстранен за деня.


